**Fravær på ZBCs gymnasier**

Selvevalueringstema og opfølgningsplan 2024

**Selvevaluering**

**Strategisk systematisk indsats i relation til fravær på ZBCs gymnasier – med fokus på fællesskaber og samspilsdynamikker i klassen**

Data viser, at vi særligt på nogle af vores gymnasier har et signifikant fravær. Vi ønsker at blive klogere på dette fravær, hvilke faktorer der udløser fraværet, så vi målrettet kan iværksætte de rette interventioner.



På Htx 2021/2022 ligger vi mere end 10% højere på fravær end landstallet.

Elever med lav elevtrivsel har større fravær i folkeskolen og frafalder i højere grad deres årgang eller forløb på de gymnasiale uddannelser og erhvervsuddannelserne[[1]](#footnote-1).

Vi ser fravær som væsentligste tegn på problematikker omkring:

* Trivsel
* Performance (karakterer)
* Frafald
* Og muligvis også overgang til videregående uddannelser

På ZBCs gymnasier arbejder vi konsekvent, kontinuerligt seriøst med elevernes fravær. Klasselærer, studievejleder samt ledelsen på alle niveauer har forskellige roller til både forebyggelse og håndtering af fravær.

Elevernes individuelle forhold har stor betydning for fravær, men CEFU peger på, at fællesskaber og den enkelte unges trivsel eller mangel på samme også har betydning for fastholdelse i uddannelse. I dette strategisk fokus på fravær vil vi derfor inkludere klassens trivsel i arbejdet med fravær.

Vi tror på, at fællesskaber har en betydning for fravær. Vi voksne omkring unge på gymnasiet har et stort ansvar for at skabe og holde øje med fællesskaberne. Vi vil orientere os i Karakterbogen – hvad har indflydelse på karakterer og inddrage Helle Rabøl Hansens perspektiv på mobning.

Vi vil arbejde mere systematisk med fravær på gruppeniveau og løbende tage temperaturmålinger på trivslen. Vi vil arbejde med synkrone data på fravær, få kortlagt de reelle fraværsfaktorer og analyse af dette skal afstedkomme handlepligt fra ledelse/lærergruppe. Vi vil kigge på gruppers/klassers samspilsdynamikker – og undersøge, om lærerne har de nødvendige kompetencer.Vi vil sikre en organisatorisk- og forskningsmæssig forankring jf nedenstående opfølgningsplan.

**Data**

Vi vil søge at afdække sammenhængen mellem forskellige faktorer, herunder hvorvidt der er større risiko for frafald ved et højt fravær, lave karakterer, trivsel mm. Ved at lave denne analyse, håber vi at kunne afdække igangværende elevers frafaldsrisiko på individniveau. Formålet er at gøre ledelse og lærergrupper i stand til hurtigere at kunne træffe beslutning om at kanalisere de rette ressourcer til de områder/elever, som har et særligt behov og iværksætte nødvendige tiltag i og omkring undervisningen.

1. **Fraværsdata**
	1. Ministeriets datavarehus[[2]](#footnote-2). Data kan opgøres ift nedenstående men KUN på årgangsniveau
		* Fravær opgjort i hhv:
			+ Fraværsprocent
			+ Fraværstimer/tilbudte undervisningstimer
			+ Fraværsintervaller
		* Elever: Antal og andel
		* Uddannelsesretning: HHX og HTX
		* Alder: Alder og aldersgruppe
		* Bopæl: Bopælskommune og bopælsregion
		* Periode: Skoleår og måned
		* Forældres højest fuldførte uddannelse
		* Grundskoleresultat
			+ Lovbundne prøver – 9.klasse
			+ Obligatoriske prøver – 9. klasse
			+ Standpunktskarakterer
		* Herkomst: Opdelt på dansk/efterkommer/indvandrer og herkomstland
		* Institution: Hovedinstitution, afdeling og beliggenhedskommune og -region
		* Årgang: 1-4 årgang
		* Køn: Mand og kvinde
		* Studieretningsprofil
			+ Antal A-, B- og C-niveaufag
			+ Antal fag
			+ Fagkombination
			+ Niveauprofil
			+ Studieretning
	2. Lectio: Fravær kan opgøres på klasseniveau (og individniveau)
	3. PowerBI fremstilling. Der kan bygges en visning i PowerBI så data tilgås dynamisk. Pt er PowerBI tænkt som et ledelsesværktøj og klasselærer har eksempelvis ikke adgang.
2. **Fraværsfaktorer** (i samarbejde med SDU)

I samarbejde med relevante fora omsættes analyserne af sammenhængen mellem korrelationer mellem studiemiljøfaktorer og fravær, trivsel og uddannelsesresultater til lokale kvalitetsinterventioner på de enkelte gymnasier. På baggrund af de systematiske studier af korrelationer mellem studiemiljødimensioner og fravær, trivsel og uddannelsesresultater fremstilles i oversigtsform, hvilke dimensioner det for de enkelte gymnasier kunne være særligt relevant at afdække nærmere og udvikle tiltag til.

1. **Fraværssurvey hver 3. måned – udarbejdes med udgangspunkt i ovenstående faktorer**

**Opfølgningsplan**

Vi anlægger en aktionslæringstilgang: data analyseres af klasselærer/mentor/uddannelsesleder evt med støtte fra Kvalitet -> gymnasierne har en proces/reaktionsforpligtelse – aktioner/korrigerende handlinger iværksættes. Perspektiverne fra samspilsdynamikker (CEFU) inddrages. Der iværksættes løbende surveys og fraværet følges.

|  |  |  |  |  |  |
| --- | --- | --- | --- | --- | --- |
| Ændringsbehov | Nye mål | Tiltag - indsatser | Tidsplan | Ansvarlig | Evaluering |
| Nedbringelse af fravær | 10% lavere fravær på ZBCs gymnasier |  |  |  |  |
|  |  | Strategisk målsætning for skoleåret 2023/2024 om nedbringelse af fravær. Hvert ½ år forholder rektorerne sig til denne målsætning og de opnåede resultater, der rapporteres til ZBCs bestyrelse | Juni 2024 | Vicedirektør og rektorer |  |
|  |  | Søge midler fra ZBC udviklingspulje | December 2023 | Vicedirektør |  |
|  |  | Dataanalyse af fravær fra ministeriets datavarehus – kobling af data | Januar og februar 2024 | Kvalitet |  |
|  |  | Organisering af samarbejde med forskning fra SDU, vicedirektør, gymnasierne samt Kvalitet | Januar og februar 2024 | Vicedirektør |  |
|  |  | Iværksættelse af undersøgelse (survey/interviews) til afdækning af fraværsfaktorer | April 2024 | SDU |  |
|  |  | Udarbejdelse af vejledning til reaktions/procesforpligtelse | Maj 2024 | Gymnasieledelserne |  |
|  |  | Iværksættelse af aktioner/korrigerende handlinger | Juni 2024 | Rektorerne |  |
|  |  | Løbende surveys til afdækning af elevernes vurdering af studie/læringsmiljø og trivsel | Hvert kvartal | Gymnasieledelserne i samarbejde med Kvalitet |  |
|  |  |  |  |  |  |

Kilder:

* Systematisk arbejde med fravær på HF – FoU projket: <https://www.eva.dk/sites/eva/files/2021-08/ErfaringsopsamlingFoUomfravaer.pdf>
* EMU: Viden om fravær – fravær har konsekvenser: <https://emu.dk/sites/default/files/2019-02/viden_om_fravaer_0.pdf>
1. 2023: Indikatorer for lav elevtrivsel Udvikling af indikatorer for lav elevtrivsel samt opgørelse af lav elevtrivsel i folkeskolen, på de gymnasiale uddannelser og på erhvervsuddannelserne. <https://www.uvm.dk/-/media/filer/uvm/aktuelt/pdf22/sep/220915-indikatorer-for-lav-elevtrivsel--boerne--og-undervisningsministeriet--september-2022.pdf> [↑](#footnote-ref-1)
2. <https://uni.uddannelsesstatistik.dk/Documents/Gymnasiale%20uddannelser/Datadokumentation/DVH_Gymnasiale%20uddannelser_Elevfrav%C3%A6r.pdf> [↑](#footnote-ref-2)